বৈঠকে পিয়াজের দাম নিয়ে অনির্ধারিত আলোচনা উত্থাপন করেন কমিটির সদস্যরা। তারা পর্যাপ্ত মজুদ সত্ত্বেও কেন দাম বাড়ছে এবং এক্ষেত্রে কোন ব্যবসায়ী সিন্ডিকেট কাজ করছে কিনা তা জানতে চান। জবাবে বাণিজ্য সচিব সিন্ডিকেট ব্যবসার আশঙ্কা নাকচ করে দেন। তিনি জানান, আন্তর্জাতিক বাজারে দাম বাড়লেও দেশের বাজারে দাম বৃদ্ধির কোন কারণ নেই। তারপরও মন্ত্রণালয় এ বিষয়ে প্রয়োজনীয় পদক্ষেপ নিয়েছে। টিসিবিকে সক্রিয় করা হয়েছে। মজুদ বাড়ানোর উদ্যোগ নেওয়া হয়েছে। ফলে দাম আরও বৃদ্ধির আশঙ্কা নেই।